open-index/open-wikipedia-markdown huggingface dataset:
Fagus

***Fagus*** é un xénero con dez especies de árbores caducifolias da familia das fagáceas nativas das zonas temperadas de Europa, Asia e América do Norte chamadas comunmente **faias**. As formacións de faias denomínanse faiais

En Galiza só atopamos unha especie, a faia europea, que soamente ocupa as serras orientais do país.

## Descrición 
As follas son enteiras ou escasamente dentadas, de 5 a 15&nbsp;cm de longo e de 4 a  de ancho, magras. A flor, é miúda e dun só sexo, polinizada polo vento (véxase anemofilia). Florea na primavera, un chisco despois de apareceren as follas. O froito, a noz de faia, é miúdo (de 10 a 15&nbsp;mm de longo), contendo en pares, en cascas, e comestíbel, aínda que agre se está cru, cun alto contido de tanino; torrado ten un sabor que lembra ao das abelás.

## Galiza 
En Galiza só aparece unha especie, a faia europea (*Fagus sylvatica*), mais é escasa quizais porque ten aquí o seu límite sur de distribución, quizais porque se explotaron antano para a fabricación dos remos, temóns e taboleiros exteriores para o fondo dos navíos da Armada Española, ao ter unha madeira que non podrece. Non obstante, a partir do século XVIII a maioría das faias utilizadas eran de Navarra e Biscaia. Tamén a madeira de faia se utilizaba para fabricar os instrumentos de labor, carretas, toneis, cadeiras e caixas e, na actualidade, úsase en ebanistaría, carpintaría e fabricación de chans..

Tamén se emprega en xardinaxe pola beleza do seu porte e mais da súa follaxe outoniza, atopando bos exemplares no Parque de Castrelos de Vigo.

## Etimoloxía 
miniatura|250px|Faias de toros tortos á beira dunha canle.
miniatura|right|Faia europea.

O nome galego de faia provén do nome latino e xenérico *fagus*, que á súa vez provén do grego *phagos*, “comer”, aludindo froitos nutritivos.

## Especies 
* *Fagus crenata* Bl. (sin. *Fagus sieboldii* Endl.) - faia xaponesa
* *Fagus engleriana* 
* *Fagus grandifolia* Ehrh. - faia americana
** *Fagus grandifolia subsp. grandifolia* 
** *Fagus grandifolia subsp. mexicana* 
* *Fagus hayatae* 
* *Fagus japonica* 
* *Fagus longipetiolata* 
* *Fagus lucida* 
* *Fagus mexicana* 
* *Fagus orientalis* - faia oriental
* *Fagus sylvatica* L. - faia, faia común, faia europea
** *Fagus sylvatica tortuosa*
** Grupo de Fagus sylvatica 'Pendula' - faias choronas
** Grupo de Fagus sylvatica 'Purpurea' - faias rubias ou púrpuras

## Notas 
## Véxase tamén 
* Faia

### Ligazóns externas 
* Flora of China - *Fagus* (en inglés)
* Flora of North America - *Fagus* (en inglés)
* Kew Checklist - *Fagus* (en inglés)
Remo feminino

O **remo feminino** en España estaba prohibido para as mulleres na época franquista, pero a mediados do século XX comezaron ós poucos a facer unha incursión no remo. En Galicia, comezaron a competir nos clubs sociais na década de 1960. En 1976, a competición feminina de remo converteuse en deporte olímpico.

Na actualidade o número de competicións de homes e de mulleres é moi similar. O Centro Galego de Tecnificación Deportiva é un lugar de adestramento específico que inclúe a modalidade de remo; a competición onde participan as deportistas galegas é a Liga ACT feminina. As agrupacións mixtas non existen a nivel competitivo en España, pois a Federación optou pola segregación, como quedou demostrado no caso de Victoria Piñeiro, unha piragüista canguesa que comezou a exercer de temoeira para os regatistas da embarcación cántabra de Astillero e recibiu a negativa para competir a nivel oficial.

Entre as regatas con sección dedicada a embarcacións de mulleres están a Bandeira da Concha. Algunhas das asociacións galegas que participaron algunha vez con agrupacións femininas son: Sociedade Deportiva Samertolameu, Club de Remo Vila de Cangas, Asociación Deportiva Esteirana, Club Regatas Perillo e Club do Mar Mugardos.

## Notas
## Véxase tamén
### Outros artigos 
*Remo
Piñón

O termo **Piñón** pode referirse a:

***Piñón**, unha semente propia das árbores do xénero *Pinus*;
***Piñón**, a roda dun mecanismo de cremalleira;
***Piñón**, en construción, perpiaño ou pedra triangular que remata a parede dunha casa, onde acouga a trabe central da cuberta: 
****Muro piñón**, muros da casa que rematan en punta para dar forma ás pendentes da cuberta.

Como topónimo, pode referirse a:

;En Galiza
***Piñón**, lugar da parroquia de Zaparín, no concello de Cortegada.

## Véxase tamén
### Outros artigos
O Piñón

O topónimo **O Piñón** pode referirse a:

;En Galiza
***O Piñón**, lugar da parroquia da Barqueira, no concello de Cerdido;
***O Piñón**, lugar da parroquia de Viladonelle, no concello de Neda.

## Véxase tamén
### Outros artigos
A Raíña, Zaparín, Cortegada

**A Raíña** é un lugar da parroquia de Zaparín no concello ourensán de Cortegada na comarca do Ribeiro. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 1 habitante. 

## Lugares e parroquias 
### Lugares de Zaparín 
### Parroquias de Cortegada 
## Notas
A Torre, Zaparín, Cortegada

** A Torre** é un lugar da parroquia de Zaparín no concello ourensán de Cortegada na comarca do Ribeiro. Tiña 13 habitantes no ano 2011 segundo datos do INE e do IGE, dos cales 1 eran home e 12 mulleres. 
## Lugares e parroquias 
### Lugares de Zaparín 
### Parroquias de Cortegada 
## Notas
GAL (filme)

***GAL*** é un filme español dirixido por Miguel Courtois que se estreou no 2006.

## Sinopse 
Os xornalistas que investigaron o GAL (Grupo Antiterrorista de Liberación) narran a "guerra sucia" que o goberno de Felipe González emprendeu contra ETA entre 1983 e 1987. Os GAL cometeron máis de trinta atentados co resultado de 27 mortos e máis de cincuenta feridos no sur de Francia. A acción destes grupos baseábase na máxima "ollo por ollo, dente por dente", e na crenza de que trasladando a guerra a territorio galo, o goberno francés non tería máis remedio que colaborar na loita contra ETA. Grazas ás investigacións xornalísticas, a xustiza española puido demostrar que os atentados foron organizados e financiados polo Goberno español, e en 1994 foron condenados o Ministro do Interior José Barrionuevo e once funcionarios públicos a penas que roldaban entre os catro e os dez anos de prisión. A investigación, que foi levada a cabo por xornalistas de Diario 16, supuxo tamén o cesamento do director do diario e dos seus principais colaboradores.

## Personaxes 
* José García como Manuel Mallo
* Natalia Verbeke como Marta Castillo
* Jordi Mollà como Paco Ariza
* Abel Folk como Pablo Codina, director do xornal.
* Pedro Mari Sánchez como Xuíz Serna
* Bernard Le Coq como Presidente do Goberno
* José Ángel Egido como José Broca, Ministro do Interior.
* Rafael Vera, Secretario de Estado para a Seguridade.

## Véxase tamén 
### Ligazóns externas 
* Ficha na IMDb
Bully (filme de 2001)

***Bully*** é un filme estadounidense dirixido por Larry Clark que se estreou no 2001. Baséase na novela de Jim Schutze *Bully: A True Story of High School Revenge*.

## Sinopse 
Unha parella de adolescentes dunha pequena cidade, Bobby Kent e Marty Puccio, coñécense dende cativos. Xuntos, fan traballos sen futuro, tráfico de drogas, prostitución en bares gays e venden vídeos porno caseiros por cartos e por diversión. Bobby é un sádico, un tirano brutal que non dubida en zoupar a Marty á mínima oportunidade. Marty é o seu mellor amigo, pero tamén o seu xoguete.

## Personaxes 
* Brad Renfro como Marty Puccio
* Bijou Phillips como Ali Willis
* Rachel Miner como Lisa Connelly
* Nick Stahl como Bobby Kent
* Michael Pitt como Donny Semenec
* Leo Fitzpatrick como Derek Kaufman "The Hitman" 
* Kelli Garner como Heather Swallers
* Daniel Franzese como Derek Dzvirko
* Nathalie Paulding como Claudia
* Jessica Sutta como Blonde
* Edward Amatrudo como Mr. Kent
* Deborah Smith Ford como Mrs. Kent
* Steven Raulerson como Mr. Willis
* Judith Clayton como Mrs. Willis
* Alan Lilly como Martin Joseph Puccio, Sr.
* Irene B. Colletti como Mrs. Puccio
* Marc Pearson como Nai de Marty
* Larry Clark como Mr. Kaufman
* Ru Flynn como Mrs. Kaufman

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
Glaya un país

***Glaya un país*** é o quinto álbum da banda de rock asturiana Dixebra, publicado en 2000. Foi producido por Kaki Arkarazo e editado por Discos L'Aguañaz.

## Lista de cancións
# "Mañana fría" – 4:18
# "Baila'l mileniu" – 4:36
# "Amnesia" – 3:48
# "Vaqueira" – 2:14
# "L'idiota" – 3:41
# "Hestories repetíes" – 3:16
# "La danza" – 5:16
# "Puta vida" – 3:46
# "Búscate a ti mesmu" – 4:07
# "Wilma Loulé" – 4:50
# "La partida" – 3:46

## Formación
*Xune – voz
*Primi – guitarra
*Javi – baixo
*Isra – batería
*Fernando – gaita

## Véxase tamén
### Ligazóns externas
*MySpace oficial do grupo
In vino veritas

miniatura|*In vino veritas* por Pólya.
***In vino veritas*** é unha locución latina que significa literalmente "no viño está a verdade". Aínda que a frase aparece na Naturalis Historia  de Plinio o Vello do seguinte xeito "volgoque veritas iam attributa vino est", é dicir "e xa popularmente a verdade foille atribuída ao viño..." pertence ao poeta lírico grego Alceo de Mitilene, cuxa obra conservamos de xeito moi fragmentado. Este foi un dos primeiros poetas do viño e a rosa, que influíron notablemente en Horacio. A obra deste último, moito mellor conservada, contén numerosas alusións ao viño.

Co tempo, esta expresión converteuse no título dun famoso ensaio do poeta danés Soren Kierkegaard, escrito a modo de imitación do Banquete de Platón. Trátase dun diálogo entre cinco estetas que departen en torno a unha boa mesa sobre os praceres sensuais.

A expresión adoita empregarse para dar a entender que o estado de embriaguez que proporciona o viño fai ás persoas ser máis sinceras.

## Véxase tamén
## Notas
### Ligazóns externas
* Recompilación de usos na prensa escrita
Henderson, Nevada

**Henderson** é unha cidade situada no suroeste do condado de Clark, Nevada, Estados Unidos. Trátase da segunda maior cidade de Nevada, despois de Las Vegas, cunha poboación de 257.729 habitantes segundo o censo de 2010. Esta metrópole atópase a uns 410 metros sobre o nivel do mar e ocupa unha franxa de 244,7&nbsp;km².
CP:89009

## Xeografía
As cidades que están máis preto de Henderson son: Paradise (16&nbsp;km), As Vegas (20.5&nbsp;km), Enterprise (23.4&nbsp;km)e Sandy Valley (39&nbsp;km).

Ós arredores de Henderson atópase unha cadea montañosa de rocha negra debido a unha explosión volcánica ocorrida hai millóns de anos. A montaña máis próxima á metrópole chámase Mccullough Range, que mide 2.140 metros sobre o nivel do mar.

O clima desta cidade é árido, isto é, un verán caloroso e seco e un inverno suave e seco. é doado que durante o verán as temperaturas superen os 40&nbsp;°C e non chova durante semanas polo que a vexetación non é moi abundante neste lugar.

## Historia
Henderson foi fundada en abril de 1953 como unha pequena cidade industrial dos arredores de Las Vegas. A comezos de 1990 a poboación aumentara nuns 60.000 habitantes e a súa importancia a nivel estatal comezou a ser considerable, e agora mesmo, atópase no número 74 na lista das cidades máis poboadas dos Estados Unidos.

## Goberno
O actual alcalde da cidade de Henderson é James B. Gibson, o cal é nado nas Vegas á data de 1949. Leva fronte o mandato da cidade estadounidense 12 anos.

A cidade recibiu a súa carta da Lexislatura do Estado no ano 1953. A metrópole está dividida en catro distritos, inda que o alcalde é elixido por toda a cidade mediante o sufraxio universal, catro concelleiros son elixidos por toda a cidade e cada un deles reside nun barrio da cidade. A primeira e polo momento única alcaldesa feminina foi Lorna Kesterson a cal gobernou a cidade de 1993 a 1997.

## Referencias
## Véxase tamén
### Ligazóns externas
*Páxina web oficial
CD8

O **CD8** (*cluster* de diferenciación 8) é unha glicoproteína transmembrana que serve como correceptor para o receptor de células T (TCR). Igual que o receptor TCR das células T, o CD8 únese a moléculas do complexo maior de histocompatibilidade (MHC), pero é específico para as de clase I. Hai dúas isoformas da proteína, alfa e beta, cada unha codificada nun xene diferente, ambos os dous situados no caso humano no cromosoma 2.

## Distribución nos tecidos 
O correceptor CD8 exprésase predominantemente na superficie das células T citotóxicas, pero pode tamén encontrarse nas células asasinas naturais (NK), timocitos corticais, e células dendríticas. Exprésase nas células de linfoma linfoblástico de células T e micose fungoide hipopigmentada, pero desaparece con frecuencia noutros tipos de neoplasmas de células T.

## Estrutura 
Para funcionar, o CD8 forma un dímero, que consta dun par de cadeas CD8. A forma máis común de CD8 está composta por unha cadea CD8-α e outra CD8-β, ambas as dúas membros da superfamilia das inmunoglobulinas cun dominio variable de tipo inmunoglobulina (IgV) na rexión extracelular conectado coa membrana por un fino talo, seguido por unha cola intracelular. Nalgunhas células tamén se expresan homodímeros menos comúns da cadea CD8-α. O peso molecular do CD8 é de arredor de 13.463,2 Da. A estrutura da molécula CD8 foi determinada por Leahy, D.J., Axel, R., e Hendrickson, W.A. por difracción de raios X a unha resolución de 2,6 Å. Esta afinidade mantén o receptor de células T (TCR) das células T citotóxicas e a célula diana unidos moi estreitamente durante a activación específica de antíxeno. As células T citotóxicas con proteína de superficie CD8 chámanse células T CD8+. O principal sitio de recoñecemento é un bucle flexible no dominio a3 dunha molécula MHC. Isto descubriuse facendo análises mutacionais.

## Notas 
## Véxase tamén 
### Ligazóns externas 
* T-cell Group - Cardiff University
* Mapa dos antíxenos CD do rato
* Mapa dos antíxenos CD humanos
Os Campos, Dordaño, Oza-Cesuras

**Os Campos** é un lugar da parroquia de Dordaño no concello coruñés de Oza-Cesuras, na comarca de Betanzos. Segundo o IGE, en 2018 tiña 10 habitantes (5 homes e 5 mulleres).

## Lugares e parroquias 
### Lugares de Dordaño 
### Parroquias de Oza-Cesuras 
## Notas
CD19

O **CD19** (*cluster* de diferenciación 19) ou **antíxeno de linfocito B CD19** é unha proteína de membrana que se encontra fundamentalmente na superficie dos linfocitos B, codificada polo xene *CD19* humano, situado no cromosoma 16.

## Función 
Os linfocitos proliferan e diferéncianse en resposta a varias concentracións de diferentes antíxenos. A capacidade da célula B de responder de xeito específico e sensible aos diversos antíxenos conséguese co uso de receptores de antíxenos de baixa afinidade. O CD19 da superficie celular únese ao receptor de antíxenos dos linfocitos B (BCR) para diminuír o limiar para a estimulación dependente do receptor de antíxenos.
* Receptor do complemento 2, e
* VAV2.

## En enfermidades 
As mutacións no CD19 están asociadas con síndromes de inmunodeficiencia severa caracterizados por unha produción diminuída de anticorpos.

Como o CD19 é un marcador característico das células B, a proteína utilizouse para diagnosticar cancros orixinados a partir deste tipo de células, especialmente os linfomas de células B. Máis recentemente, os tratamentos que teñen como obxectivo o CD19 empezaron a fase de ensaios clínicos. A maioría das drogas experimentais actuais anti-CD19 en desenvolvemento funcionan aproveitamndo a presenza do CD19 nas células para dirixir o tratamento especificamente ás células B cancerosas. Porén, está agora descubríndose que esta proteína xoga un papel activo impulsando o crecemento deses cancros, e o que é máis intrigante, establecendo as concentracións de oncoproteínas MYC. Isto suxire que o CD19 e a cascada de sinalización que produce pode ser unha diana máis atractiva para os tratamentos terapéuticos do que se sospeitaba 

O CD19 foi tamén implicado en enfermidades autoinmunes e pode ser unha diana útil nos seus tratamentos.

## Notas 
## Véxase tamén 
### Bibliografía 
* 
{{PBB_Further_reading 
| citations = 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Mapa dos antíxenos CD de ratos 
* Mapa dos antíxenos CD humanos 
* Nova patente sobre anticorpos que se unen a CD19
Castillón

Como topónimo **Castillón** pode referirse a:

;En Galiza
***Castillón**, parroquia do concello de Pantón;
****Castillón**, lugar de dita parroquia;
***San Vicente de Castillón**, parroquia do concello de Pantón;
***Castillón**, lugar da parroquia de Reboiro, no concello do Incio.

## Véxase tamén
### Outros artigos
***O Castillo**, lugar da parroquia de Dordaño, no concello de Oza-Cesuras.
Xiro supramarxinal

O **xiro supramarxinal** é unha circunvolución do cerebro. Atópase na parte inferior do lóbulo parietal e describe unha curva arredor do extremo superior da rama posterior da cisura de Silvio. Continúase detrás dela co xiro temporal superior.

## Véxase tamén 
### Outros artigos 
* Circunvolución
### Notas
Circunvolución

miniatura|Superficie lateral do hemisferio cerebral esquerdo.
miniatura|Superficie medial do hemisferio cerebral esquerdo.

Unha **circunvolución** ou **xiro** é unha salencia do córtex cerebral ao se pregar esta sobre si mesma. É xeralmente cercado por un ou máis sulcos ou cisuras.

## Notas
Cesuras, Dordaño, Oza-Cesuras

**Cesuras** é un lugar da parroquia de Dordaño no concello coruñés de Oza-Cesuras, na comarca de Betanzos. Segundo o INE, en 2025 tiña 15 habitantes (6 homes e 9 mulleres), o que supón unha diminución en relación a 2011, cando tiña 19 habitantes.

## Lugares e parroquias 
### Lugares de Dordaño 
### Parroquias de Oza-Cesuras 
## Notas
Bertorella

A **bertorella** é un peixe mariño da familia dos fícidos (Phycidae), dentro da orde dos Gadiformes.

Distínguense dúas especies: a **bertorella da lama** (*Phycis blennoides*, Brünnich 1768) e a **bertorella de rocha** (*Phycis phycis*, Linnaeus 1766).

## Descrición 
O corpo é longo e afiado, alcanzando tamaños máximos de ata 110&nbsp;cm con pesos máximos de 3,5&nbsp;kg (Fish Base), aínda que o habitual é que veñan medindo entre 30 e 45&nbsp;cm. O corpo é alargado, de cor castaña ou gris avermellada no dorso, aclarando cara ao branco no ventre.

As aletas non posúen radios espiñosos, se ben a primeira dorsal presenta os primeiros radios claramente alargados. Nas aletas pectorais hai un primeiro radio libre moi longo, que alcanza o nacemento da aleta anal.

Un elemento característico son as pequenas barbas na queixada inferior, que tamén se presenta noutras especies de gadiformes, e de aí os nomes populares de *barbada* ou *faneca barbuda*.

## Hábitat e distribución 
Habitan a costa oeste do Atlántico, entre os 20º Norte e os 71º Norte, desde Noruega e Islandia ata Cabo Verde en África. A área de distribución inclúe o Mediterráneo.

Son especies bentopeláxicas e oceanodromas, que viven en augas de profundidades comprendidas entre 100 e 450 m, pero tamén poden pescarse ata os 1000 metros.

Aliméntanse de peixes de fondo, crustáceose moluscos.

## As bertorellas en Galicia 
Ríos Panisse recolleu para estas especies o nome de *bertorella* (e mais *bertoella*, *bertorello* ou *bertuella*) xunto cunha ampla sinonimia na costa galega: *abretán*, *abrotia*, *barbada* (de altura, de fóra), *babosa*, *basoca*, *bertán*, *cangrexa*, *faneca barbuda* ou *lorcha*, ademais dos castelanismos *brota* e *brótola*.

## Notas 
## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Ligazóns externas 
* Ficha en FishBase
* Ficha en ITIS
Cesuras

Como topónimo **Cesuras** pode referirse a:

;En Galiza
***Concello de Cesuras**, antigo concello da provincia da Coruña;
***Oza-Cesuras**, concello da comarca de Betanzos;
***Cesuras**, lugar da parroquia de Dordaño, no concello de Oza-Cesuras;
***Cesuras**, lugar da parroquia dos Remedios, no concello de Mondoñedo.

## Véxase tamén
### Outros artigos
*
Taivassalo

**Taivassalo** (en sueco *Tövsala*) é un concello da rexión de Finlandia Propia, Finlandia. A súa poboación era de 1 654 habitantes en 2017.

A lingua predominante no concello é o finés, cun 94,92 % de falantes, mentres que o sueco é falado polo 0,72 % e o 4,35 % é falante doutras linguas.

## Historia 
A fundación da localidade é en gran parte mítica. En 1155, o bispo Henrique de Uppsala chegou á rexión á cabeza da primeira cruzada sueca, evanxelizando varios pobos, entre eles a actual Taivassalo. No 2005 a localidade celebrou o seu 850 aniversario a pesar da falta de evidencia histórica.

Algúns anos despois construíuse unha igrexa de madeira, mentres que a igrexa de pedra foi construída por etapas entre finais do século XIII e o século XV. Taivassalo converteuse entón nunha comunidade pacífica adicada á pesca e ao comercio no Báltico.

## Notas 
## Véxase tamén 
### Ligazóns externas 
* Páxina oficial
Lempäälä

**Lempäälä** (en sueco *Lembois*) é unha localidade da rexión de Pirkanmaa, Finlandia. Está situada 23 km ao sur da capital da rexión, Tampere. Segundo o censo de 2024, a localidade ten 24 815 habitantes.

En Lempäälä está Ideapark, o segundo centro comercial máis grande dos países nórdicos.

## Cidades irmás 
*  Ulricehamn, Suecia
*  Øvre Eiker, Noruega
*  Kerteminde, Dinamarca
*  Tapolca, Hungría

## Notas 
## Véxase tamén 
### Ligazóns externas 
* Páxina oficial
Bandeira Teresa Herrera

A **Bandeira Teresa Herrera** é unha competición aberta de remo organizada na cidade da Coruña ó estilo da Bandeira da Concha, valedeira para a Liga Galega de Traiñeiras. O seu nome procede da filántropa coruñesa Teresa Herrera, a quen tamén se lle dedica o Trofeo Teresa Herrera de fútbol.

## Gañadores 
## Palmarés por equipos 
## Galería de imaxes de embarcacións participando na Bandeira Teresa Herrera 
## Véxase tamén 
### Ligazóns externas 
* Resultados de remo
Lapa (química)

[miniatura|150px|Chamas de [carbón vegetal|carbón vexetal.]]
miniatura|150px|Chama laminar dunha candea ardente.
Unha **lapa**, **chama** ou **flama** (do latín '''') é a parte gasosa visíbel (emisora de luz) dalgún lume. É causada por unha reacción altamente exotérmica (por exemplo, unha combustión) tomando lugar nunha zona estreita. Se un lume fose o bastante quente para ionizar os compoñentes gasosos, pode converterse en plasma.

## Notas
Bochum

**Bochum** é unha cidade alemá localizada no estado de Renania do Norte-Westfalia. Segundo o censo correspondente ao ano 2011 tiña 373.396 habitantes, e era a décimo sexta cidade de Alemaña.

## Véxase tamén 
### Outros artigos
Crepidoma

[miniatura|Crepidoma no [templo grego|templo de Segesta.]]
Na arquitectura clásica, chámase **crepidoma** (*κρηπίδωμα* do grego *krepìs*, base) á plataforma graduada construída en pedra sobre a que se asenta un templo. A parte superior do crepidoma chámase estilóbata (chanzo ou plano sobre o que apoian as columnas) e os chanzos inferiores estereóbata. A estrutura de pedra sobre a que se apoia o crepidoma (en pedra menos traballada porque non se ve) chámase *euthynteria*.

Na orde dórica, está conformada por tres chanzos que teñen a función de sobreelevar o edificio, separando simbolicamente a residencia dos deuses do nivel do chan. O chanzo superior, a partir do cal arrincan as columnas, denomínase estilóbata; e os dous chanzos inferiores, estereóbata. Na orde xónica e corintia varía o número de chanzos.

A crepidoma pode presentar decoracións como moldura ou outros motivos nas caras visibles. Ás veces, encóntranse tamén efectos ópticos, como no Partenón, onde toda a base é lixeiramente convexa para parecer, en perspectiva, máis amplo visualmente. Este efecto recibe o nome de éntase.

## Véxase tamén 
### Bibliografía 
*
*
Terradillos de Esgueva

**Terradillos de Esgueva** é un concello español da provincia de Burgos (Castela e León). A súa poboación é de 104 habitantes (INE 2012).

## Véxase tamén
### Ligazóns externas
*Páxina oficial do concello
A Capela, Dordaño, Oza-Cesuras

**A Capela** é un lugar da parroquia de Dordaño no concello coruñés de Oza-Cesuras, na comarca de Betanzos. Segundo o INE, en 2025 estaba deshabitado, ao igual que en 2011.

## Lugares e parroquias 
### Lugares de Dordaño 
### Parroquias de Oza-Cesuras 
## Notas
Rough Trade Records

**Rough Trade Records** é un selo discográfico independente baseado en Londres. Foi fundado en 1978 por Geoff Travis, o cal abrira unha tenda de discos en Ladbroke Grove dous anos antes. Travis tivo éxito promovendo e vendendo discos de bandas de punk rock e post-punk, como Buzzcocks e Desperate Bicycles, e comezou a xestionar artistas e a distribuír bandas como Scritti Politti, e entón iniciou o selo, que se fixo independente da tenda en 1984. Pouco despois, Rough Trade tamén creou unha rama encargada da distribución que servía tendas independentes do Reino Unido, unha rede que se fixo coñecida co nome de "Cartel".

O selo quebrou en 1991, pero Travis resucitouno no ano 2000 conseguindo o éxito dende entón con artistas como The Libertines, The Strokes e Anthony and the Johnsons.

## Historia 
Rough Trade comezou como unha tenda de discos, aberta por Geoff Travis en Kensington Park Road, Londres, en febreiro de 1976. A tenda estaba inspirada no que Travis describiu como a "contorna comunitaria" da City Lights Bookstore de San Francisco, e especializouse en garage rock e reggae. A Steve Montgomery, inicialmente un cliente da tenda, ofrecéuselle un traballo pouco despois da súa apertura e converteuse no seu co-administrador. A Travis e Montgomery uníuselles un empregado máis, Richard Scott, en xuño de 1977.

Rough Trade produciu o seu primeiro disco despois de que a banda francesa de punk rock Métal Urbain fose á tenda pedindo axuda para publicitar a súa música. En 1979 o primeiro álbum de Rough Trade, o *Inflammable Material* de Stiff Little Fingers, acadou o número 14 das listas británicas e converteuse no primeiro álbum editado por un selo independente en vender máis de 100 000 copias no Reino Unido. A importancia de Rough Trade nesa época era tanta que foi obxecto dun documental do programa *The South Bank Show*.

En 1982, os puntos de venda romperon coas divisións de A&R e de distribución, despois dunha decisión para permitir ao persoal da tenda mercar a súa parte. A parte de distribución atopouse cun exceso de transaccións cara 1991 e a escaseza de cartos levouna a declarar a bancarrota. Toda a compañía acabaría quebrando.

Rough Trade Records foi relanzada no ano 2000 como unha entidade de propiedade independente, unha asociación entre Travis, Jeanette Lee (antiga membro de Public Image Ltd.), e socios minoritarios de Sanctuary Records, como unha parte do Zomba Group ata o 11 de xuño de 2002, cando BMG mercou ese negocio. En xullo de 2007 Sanctuary Records vendeu entón Rough Trade ao Beggars Group facendo á discográfica independente outra vez.

Dende o seu renacemento e asociación co Beggars Group, Rough Trade volveu confirmar o seu lugar no mercado con artistas como Warpaint, Howler, Pantha Du Prince, Emiliana Torrini ou Dean Blunt.

## Notas 
## Véxase tamén 
### Ligazóns externas 
*Páxina do selo
Glendale, Arizona

**Glendale** é unha cidade situada no condado de Maricopa, en Arizona, a uns 14&nbsp;km ao noroeste do centro de Phoenix.

## Demografía 
Segundo o censo de 2010, a cidade tiña unha poboación de 226.721 habitantes e unha densidade de poboación de 1.455,78 persoas por km2. O 67,82% era poboación branca, o 6,04% eran afroamericanos, o 3,91% eran asiáticos, o 1,67% amerindios, o 0.19% eran insulares do Pacífico, o 16,41% doutras razas e o 3,96% pertencía a dúas ou máis razas.

## Lecer e educación 
Os Phoenix Coyotes da NHL e os Sting da NLL de Arizona comezaron a xogar en Glendale cando o Jobing.com Arena (antes Arena Glendale) abriu as súas portas en decembro de 2003 en Westgate City Center. Glendale tamén é a casa dos Arizona Cardinals da NFL.
Glendale posee un estadio no que se xogou a Super Bowl en 2008. Este estadio tamén acollerá a Super Bowl do 2015.

En Glendale está a sede do Distrito Escolar Unificado de Peoria. Moitos distritos escolares serven á cidade, e son os seguintes:
Unified school districts
** Deer Valley Unified School District
** Dysart Unified School District
** Peoria Unified School District 
* High school districts
** Glendale Union High School District
** Phoenix Union High School District
** Tolleson Union High School District
* Elementary school districts
** Alhambra Elementary School District
** Glendale Elementary School District
** Pendergast Elementary School District
** Washington Elementary School District

## Celebracións 
Glendale celebra cada ano unhas festividades peculiares da zona:
* Festival do Chocolate de Glendale
* Glendale brilla
* Festival de Jazz e Blues de Glendale
* Rancho histórico Manistee
* Rancho histórico Sahuaro
Valados

Como topónimo **Valados** pode referirse a:

;En Galiza
***Valados**, lugar da parroquia de San Martín de Neira de Rei, no concello de Baralla;
***Valados**, lugar da parroquia das Cabanas, no concello de San Xoán de Río.

## Véxase tamén
### Outros artigos
Os Valados

Como topónimo **Os Valados** pode referirse a:

;En Galiza
***Os Valados**, lugar da parroquia de Cerdido, no concello de Cerdido;
***Os Valados**, lugar da parroquia de Dordaño, no concello de Oza-Cesuras;
***Os Valados**, lugar da parroquia de Xinzo, no concello de Ponteareas;
***Os Valados**, lugar da parroquia de Santa María de Salceda, no concello de Salceda de Caselas.

## Véxase tamén
### Outros artigos
Miranda Cosgrove

**Miranda Taylor Cosgrove**, nada nos Ánxeles (California) o 14 de maio de 1993, é unha actriz e cantante estadounidense.

## Filmografía 
## Notas 
## Véxase tamén 
### Ligazóns externas 
* Páxina oficial 
*
Danielle Chuchran

**Danielle Ryan Chuchran**, nada o 9 de xuño de 1993 en Upland (California), é unha actriz estadounidense.

## Filmografía 
## Véxase tamén 
### Ligazóns externas 
* Páxina oficial
*
A Aldea, Illán, Begonte

**A Aldea** é un lugar da parroquia de Illán no concello lugués de Begonte na comarca da Terra Chá. Segundo o IGE, en 2011 tiña 57 habitantes (27 homes e 28 mulleres).
## Toponimia
O topónimo **A Aldea** refírese a un núcleo de poboación pequeno en zona rural, unha aldea.
## Lugares e parroquias 
### Lugares de Illán 
### Parroquias de Begonte 
## Notas
Valle de Sedano

**Valle de Sedano** é un concello español da provincia de Burgos (Castela e León). A súa poboación é de 487 habitantes (INE 2012).

## Véxase tamén
### Outros artigos 
* Orbaneja del Castillo
### Ligazóns externas
*Páxina oficial do concello
Illán de Abaixo, Illán, Begonte

**Illán de Abaixo** é un lugar da parroquia de Illán no concello lugués de Begonte na comarca da Terra Chá.
## Toponimia
O topónimo **Illán** procede dunha antiga advocación da igrexa parroquial a Xián de Antince, () . O elemento **de Abaixo** indica que se refire á parte menos elevada do terreo que ocupa o núcleo.

## Lugares e parroquias
### Lugares de Illán
### Parroquias de Begonte
## Notas
A Torre, Illán, Begonte

**A Torre** é un lugar da parroquia de Illán no concello lugués de Begonte na comarca da Terra Chá. Segundo o IGE en 2011 tiña 6 habitantes (2 homes e 4 mulleres).
## Toponimia
O topónimo **A Torre**, do latín , fai referencia á unha construción defensiva ou por extensión ao conxunto dunha fortaleza ou casa grande.

## Lugares e parroquias 
### Lugares de Illán 
### Parroquias de Begonte 
## Notas 
## Véxase tamén 
### Outros artigos 
*Lugares de Begonte
IB3 Ràdio

**IB3 Ràdio** ou **Ràdio de les Illes Balears**, é unha empresa pública das Illas Baleares pertencente ao grupo Ens Públic de Radiotelevisió de les Illes Balears (EPRTVIB), adicada á produción e emisión de radio na comunidade autónoma. Foi creada xunto co Ente e co servizo público de televisión IB3 Televisió.

## Frecuencias 
* Mallorca: 106.8
* Menorca: 88.6
* Eivissa e Formentera: 93.7
* Andratx (Mallorca): 89.2
* Calvià (Mallorca): 92.7
* Alcúdia (Mallorca): 89.2
* Pollença (Mallorca): 89.7
* Sóller (Mallorca): 89.2
* Capdepera (Mallorca): 96.4
* Sant Josep de sa Talaia (Eivissa): 89.7
* Ciutadella de Menorca (Menorca): 104.2

## Notas 
## Véxase tamén 
### Ligazóns externas 
*Web oficial
Riocaldo, Illán, Begonte

**Riocaldo** é un lugar da parroquia de Illán no concello lugués de Begonte na comarca da Terra Chá. Segundo o IGE en 2011 tiña 12 habitantes (5 homes e 7 mulleres).
## Toponimia
O topónimo **Riocaldo** é un hidrónimo referido a un curso fluvial con augas quentes. Xunto ao lugar están as lagoas de Riocaldo.
## Lugares e parroquias
### Lugares de Illán
### Parroquias de Begonte
## Notas
Lamas, Illán, Begonte

**Lamas** é un lugar da parroquia de Illán no concello lugués de Begonte na comarca da Terra Chá. Segundo o IGE en 2011 tiña 4 habitantes (3 homes e 1 muller).

## Toponimia 
O topónimo **Lama** é un orónimo que provén do termo prelatino , e indica un lugar con lama ou lodo.

## Lugares e parroquias 
### Lugares de Illán 
### Parroquias de Begonte 
## Notas
Viktoryja Azaranka

**Viktoryja Fiodaraŭna Azaranka** (en ), nada o 31 de xullo de 1989 en Minsk, é unha tenista belarusa. Gañou dous Aberto de Australia (2012 e 2013), converténdose na primeira tenista belarusa en gañar un Grand Slam en individuais.

## Traxectoria 
Aos quince anos Azaranka mudouse de Minsk a Scottdale (Arizona) para adestrar, contou coa axuda de Nikolai Khabibulin, porteiro da National Hockey League, amigo da súa nai. Os seus outros principais logros son a medalla de bronce nos Xogos Olímpicos de Londres 2012, dous títulos de Grand Slam en dobres mixtos (o US Open de 2007 con Max Mirnyi e o Roland Garros en 2008 con Bob Bryan), e a medalla de ouro en dobres mixtos nos Xogos Olímpicos de Londres 2012 xunto a Max Mirnyi.

## Torneos de Grand Slam 
### Campioa en individuais (2) 
### Finalista en Individuais (2) 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Victoria Azarenka
* Perfil na Women's Tennis Association
* Perfil na International Tennis Federation
Luis Salvador Martínez

**Luis Carlos Salvador Martínez**, nado en Zaragoza o 24 de agosto de 1968, é un ex xogador de fútbol aragonés, máis coñecido como **Salva**, que xogaba na demarcación de dianteiro centro.
## Traxectoria 
Formouse nas categorías inferiores do Real Zaragoza, xogando no Deportivo Aragón filial do club maño co que case acada o ascenso a Segunda División na tempada 1987/88. Debutou co primeiro equipo na tempada 1988/89, o equipo rematou o curso na 5ª posición, clasificándose para a Copa da UEFA. Porén a tempada seguinte volveu competir co filial. Na tempada 1990/91 alternou o filial co primeiro equipo, case acadando o ascenso co primeiro e sálvandose do descenso co segundo.

Finalmente marchou cedido ao Celta de Vigo ao non ter continuidade en Zaragoza. Tras unha boa tempada o Celta consegue a carta de liberdade no Zaragoza e ficha en propiedade polo Celta. Ademais da  liga de 1993/94 o Celta xogou a final da Copa do Rei, que perdeu precisamente ante o Real Zaragoza o 20 de abril de 1994.

A tempada seguinte fichou polo CA Osasuna acabado de ascender a Segunda División, onde militaría dous anos antes de volver a Galiza para xogar no Racing de Ferrol. Tras xogar unha tempada no CD Binéfar da Terceira División, co que acada o ascenso a Segunda División B, volve definitivamente a Galiza para xogar no Porrio Industrial CF co que tamén rematará como campión do seu grupo.

No ano 1999 retirouse do fútbol en activo, pasando ao pouco tempo a ser o Director Deportivo do Porriño Industrial.

Na tempada 2004/05 incorporouse ao organigrama das categorías inferiores do Celta de Vigo.
Liñas adicionais

[miniatura|dereita|350px|Liñas adicionais por enriba do [pentagrama.]]
As **liñas adicionais** son uns signos que se usan en notación musical para representar as alturas das notas que, por ser moi agudas ou graves, non caben dentro das cinco liñas e catro espazos do pentagrama regular e, por tanto, deben representarse por encima ou por debaixo do pentagrama.
CD14

O **CD14** (*cluster* de diferenciación 14) é unha proteína do sistema inmunitario innato codificada en humanos polo xene CD14 do cromosoma 5, que é un marcador de superficie celular e receptor.

Esta proteína CD14 pode existir en dúas formas: como proteína ancorada na membrana por unha cola glicosilfosfatidilinositol (chamada mCD14) ou como proteína soluble (chamada sCD14). O CD14 soluble aparece ao desprenderse da membrana o mCD14 (48 kDa) ou é segregada directamente procedente de vesículas intracelulares (56 kDa).

O CD14 foi o primeiro receptor de recoñecemento de padrón que foi descrito.

## Función 
O CD14 actúa como correceptor (xunto co receptor de tipo Toll TLR 4 e MD-2) na detección do lipopolisacárido (LPS) bacteriano. O CD14 pode unirse ao LPS só en presenza de proteína de unión ao lipopolisacárido (LBP).
Aínda que o LPS se considera o seu principal ligando, o CD14 tamén recoñece outros padróns moleculares asociados a patóxenos.

miniatura|esquerda|500px|Vía de sinalización dos receptores de tipo Toll. As liñas grises descontinuas representan asociacións descoñecidas.

## Distribución nos tecidos 
O CD14 exprésase principalmente en macrófagos e (nun grao 10 veces menor) en neutrófilos. Tamén se expresa en células dendríticas. Baixas concentracións da forma soluble **sCD14** segregada polo fígado e monocitos son dabondo para conferir sensibilidade ao LPS a células que doutro modo non expresan o CD14. O sCD14 está tamén presente no leite humano, no cal se cre serve para regular o crecemento microbiano no intestino do neno lactante.

## Diferenciación 
O nivel de expresión de CD14 nos monocitos (comparado co CD16) utilízase para saber o grao de diferenciación e tipos destas células (monocitos clásicos, non clásicos e intermedios). Os linfocitos CD14+ CD16++ (con máis CD16 ca CD14) estimulados por produtos bacterianos producen citocinas.

## Interaccións 
O CD14 interacciona coa proteína de unión ao lipopolisacárido.

## Notas 
## Véxase tamén 
### Ligazóns externas 
* MeshName - CD14+Antigens http://www.nlm.nih.gov/cgi/mesh/2011/MB_cgi?mode=&term=CD14+Antigens
* Mapa dos antíxenos CD de rato 
* Mapa dos antíxenos CD humanos 

### Bibliografía 
*
CD6

En inmunoloxía o **CD6** (*cluster* de diferenciación 6) é un tipo de antíxeno glicoproteico situado na superficie de certas células do sistema inmunitario de mamíferos. Posúe unha masa molecular de 100-130 kDa e pola súa natureza bioquímica encádrase dentro da familia dos receptores vasoira (*scavenger*). A súa función na célula é unirse especificamente a CD166. Exprésase especificamente en timocitos, células T e células B en pacientes de leucemia linfática crónica. O CD6 nos humanos está codificado no xene CD6 do cromosoma 11.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* MeshName - CD6+protein,+human http://www.nlm.nih.gov/cgi/mesh/2011/MB_cgi?mode=&term=CD6+protein,+human
Campelo, Esperante, Folgoso do Courel

**Campelo** é un lugar da parroquia de Esperante, no concello lucense de Folgoso do Courel na comarca de Quiroga. Segundo o INE en 2012 tiña dezaseis habitantes (oito homes e oito mulleres). A carón deste lugar atópase a Sima de Aradelas, a cova máis profunda de Galicia.

## Lugares e parroquias
### Lugares de Esperante
### Parroquias de Folgoso do Courel
## Notas 
## Véxase tamén 
### Outros artigos 
* Lugares de Folgoso do Courel
O Carbedo, Esperante, Folgoso do Courel

**O Carbedo** é un lugar da parroquia de Esperante, no concello lucense de Folgoso do Courel na comarca de Quiroga. Tiña 4 habitantes no ano 2012 segundo datos do INE, dos cales 2 eran homes e 2 eran mulleres.

Dálle nome ao castelo do Carbedo.

## Lugares e parroquias
### Lugares de Esperante
### Parroquias de Folgoso do Courel
## Véxase tamén 
### Outros artigos 
* Lugares de Folgoso do Courel
Primeira División da LNFS 2012-13

A **tempada 2012-13 da Primeira División da LNFS** é a 24ª edición da máxima competición ligueira do fútbol sala en España.

A liga está composta por dúas fases, a tempada regular e as eliminatorias polo título. A tempada regular conta con 14 equipos que se enfrontan todos entre si na casa e fora ó longo de 26 xornadas. Ó remate da tempada regular os 8 primeiros da táboa loitarán polo título nas eliminatorias finais. O FC Barcelona Alusport, campión nas dúas tempadas anteriores, é o defensor do título.
## Equipos
O número de equipos participantes descendeu de 16 a 14 tralo descenso de varios equipos por razóns económicas, entre eles o Carnicer Torrejón, 7º o ano anterior, e OID Talavera, 11º o ano anterior.

## Tempada regular
**Pts** = Puntos; **Xog** = Encontros xogados; **G** = Encontros gañados; **E** = Encontros empatados; **P** = Encontros perdidos; **G+** = Goles a prol; **G-** = Goles encaixados; **Dif** = Diferenza de goles

*O Puertollano FS foi sancionado con 4 puntos menos.*

|}

## Eliminatorias polo título
## Véxase tamén
### Ligazóns externas
* Clasificación da Liga Nacional de Fútbol Sala
Folgoso do Courel, Folgoso do Courel, Folgoso do Courel

**Folgoso do Courel** é un lugar da parroquia de Folgoso do Courel, no concello lucense de Folgoso do Courel na comarca de Quiroga. Tiña 179 habitantes no ano 2019 segundo datos do INE, dos cales 92 eran homes e 87 eran mulleres.

É a capital do concello, ao que dá nome.

## Lugares e parroquias
### Lugares de Folgoso do Courel
### Parroquias de Folgoso do Courel
## Véxase tamén 
### Outros artigos 
* Lugares de Folgoso do Courel
Santa Eufemia, Folgoso do Courel, Folgoso do Courel

**Santa Eufemia** é un lugar da parroquia de Folgoso do Courel, no concello lucense de Folgoso do Courel na comarca de Quiroga. Segundo o INE en 2012 tiña 35 habitantes (17 homes e 18 mulleres).
## Toponimia
O topónimo **Santa Eufemia** é un haxiotopónimo referido a Eufemia de Ourense, e débese á presenza no lugar dunha capela baixo dita advocación.

## Lugares e parroquias
### Lugares de Folgoso do Courel
### Parroquias de Folgoso do Courel
## Véxase tamén 
### Outros artigos 
* Lugares de Folgoso do Courel
O Mazo, Meiraos, Folgoso do Courel

**O Mazo** é un lugar da parroquia de Meiraos, no concello lucense de Folgoso do Courel na comarca de Quiroga. Segundo o Instituto Galego de Estatística, en 2024 estaba deshabitado, o que supón unha diminución con respecto a 2012, cando tiña 2 habitantes.

## Notas 
## Lugares e parroquias
### Lugares de Meiraos
### Parroquias de Folgoso do Courel
Paderne, Meiraos, Folgoso do Courel

**Paderne** é un lugar da parroquia de Meiraos, no concello lucense de Folgoso do Courel na comarca de Quiroga. Tiña 37 habitantes no ano 2016 segundo datos do INE, dos cales 17 eran homes e 20 eran mulleres.

## Lugares e parroquias
### Lugares de Meiraos
### Parroquias de Folgoso do Courel
Maria Sharapova

**Maria Yuryevna Sharapova**, nada o 19 de abril de 1987 en Nyagan, é unha tenista rusa. Gañou 27 títulos individuais da WTA, incluíndo catro títulos de Grand Slam. Gañou ademais o WTA Tour Championships en 2004. Sharapova foi a número 1 da clasificación da WTA en 5 diferentes ocasións, cun total de 21 semanas no máis alto. Converteuse en número 1 por primeira vez o 22 de agosto de 2005, e o conseguiu por quinta ocasión o 11 de xuño de 2012. Xogou sete finais de Grand Slam, con 4 vitorias e 3 derrotas.

## Torneos de Grand Slam 
### Campioa Individuais (4) 
### Finalista en Individuais (3) 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Maria Sharapova
* Perfil na Women's Tennis Association
Domingo Tarasconi

**Domingo Alberto Tarasconi**, nado o 20 de decembro de 1903 e finado o 3 de xullo de 1991 en Buenos Aires foi un futbolista arxentino que xogaba na demarcación de dianteiro centro.

## Traxectoria 
Comezou a xogar en Atlanta co que debutou en 1921. Ao ano seguinte fichou por Boca Juniors co que disputou 236 encontros e anotou 193 goles en dez anos. No club xeneize gañou catro campionatos de afeccionados (1923, 1924, 1926 e 1930), un campionato profesional (1931), 5 Copas da Arxentina e 1 Campionato de Honra (1925). Foi o máximo anotador da liga arxentina nos campionatos de 1922 (11 goles), 1923 (40 goles), 1924 (16 goles) e 1927 (32 goles).

Participou na xira que Boca realizou por Europa en 1925 e na que anotou seis tantos.

Deixou Boca no ano 1932, xogando posteriormente en Newell's Old Boys, *Club General San Martín* e Argentinos Juniors.

No ano 1934, xogando no *Club General San Martín* na liga de afeccionados, volveu ser o máximo goleador do campionato con 16 goles.

Tarasconi é o cuarto máximo goleador de Boca Juniors con 193 goles, por detrás de Martín Palermo (222), Roberto Cherro (220) e Francisco Varallo (194).

### Coa selección de fútbol 
Debutou coa Selección de fútbol da Arxentina en 1922, coa que se declarou medalla de prata nos Xogos Olímpicos de 1928 dos que tamén foi o máximo goleador con 11 goles en catro encontros. Tamén foi Campión da Copa América en tres ocasións, 1925, 1927 e 1929.

As súas cifras anotadoras nos Xogos Olímpicos de 1928, unha media de 2,75 goles por encontro, constitúen o récord en competición oficial internacional.

## Véxase tamén 
### Ligazóns externas 
* Estatísticas do xogador
Caroline Wozniacki

**Caroline Wozniacki**, nada o 11 de xullo de 1990 en Odense, é unha tenista danesa. Wozniacki é unha antiga número un da clasificación da WTA. Sendo a última vez o 23 de xaneiro de 2012, ocupou a primeira posición durante 67 semanas. Gañou o seu primeiro Grand Slam no Aberto de Australia de 2018 e recuperou a primeira posición do ránking WTA o 29 de xaneiro de 2018.

Dende o seu debut en 2005, mellorou ano a ano a súa posición na clasificación, ata chegar ó máis alto nos anos 2010 e 2011. Gañou 28 títulos individuais da WTA, incluíndo seis en 2010 e en 2011, o máximo conseguido nun ano por unha tenista da WTA de 2008 a 2011. Foi finalista do US Open en 2009 e no WTA Tour Championships de 2010 en Doha, onde perdeu contra Kim Clijsters. Ten ademais dous títulos de dobres da WTA.

## Torneos de Grand Slam 
### Campioa en individuais 
### Finalista en individuais 
### Clasificación en torneos de Grand Slam 
## Notas 
## Véxase tamén 
### Ligazóns externas 
* Páxina web oficial de Caroline Wozniacki
* Perfil na Women's Tennis Association
* Perfil na International Tennis Federation
Estadio La Magdalena

**La Magdalena** é un estadio de fútbol da cidade de Novelda, na Comunidade Valenciana. É un recinto deportivo municipal que alberga os partidos do Novelda Club de Fútbol, equipo que no 2013 milita na Terceira División.

O partido inaugural foi en 1949 co Valencia Club de Fútbol.

## Véxase tamén
### Ligazóns externas
*Campo Municipal "La Magdalena"
Ferramulín, Hórreos, Folgoso do Courel

dereita|miniatura|Vista da aldea.
**Ferramulín** é un lugar da parroquia de Hórreos, no concello lucense de Folgoso do Courel na comarca de Quiroga. Segundo o INE en 2016 tiña dez habitantes (oito homes e dúas mulleres), tres máis ca en 2013.

## Lugares e parroquias
### Lugares de Hórreos
### Parroquias de Folgoso do Courel
## Véxase tamén 
### Outros artigos 
* Lugares de Folgoso do Courel
Atás, Atás, Cualedro

** Atás** é un lugar da parroquia de Atás no concello ourensán de Cualedro na comarca de Verín. Tiña 77 habitantes no ano 2011 segundo datos do INE e do IGE, dos cales 44 eran homes e 33 mulleres. 
## Lugares e parroquias 
### Lugares de Atás 
### Parroquias de Cualedro 
## Notas
As Estibadas, Atás, Cualedro

** As Estibadas** é un lugar da parroquia de Atás no concello ourensán de Cualedro na comarca de Verín. Segundo o INE e o IGE en 2011 tiña 61 habitantes (30 homes e 31 mulleres). 

## Historia
A aldea está a carón da estrada N-525, no tramo entre Xinzo de Limia e Verín. O 9 de decembro de 1946 tivo lugar na estrada un asalto por parte de membros da guerrilla antifranquista contra o autobús da empresa Perille.

## Lugares e parroquias
### Lugares de Atás 
### Parroquias de Cualedro
## Notas